**רעיון המשחק:**

אתה משחק אביר שאיכשהו הגיע אל העולם המודרני (עולם שדומה ל2024 שלנו, אוליי עם שינויים ויצורים מעולם פנטזיה) באופן לא ידוע(אפשר לעשות שזה קרה לאחר קרב). במהלך המשחק, לא יאמר במפורש, למעשה נשחק את עלילות המלך ארתור והשולחן העגול רק שהן "נכתבו מחדש", לדוגמה במשחק תפגוש בעל מסבאה ששמו הוא מרל והוא יהיה מעיין נקודת המוצא שלך במשחק, שם המקום יהיה Merl's inn. ניתן להוסיף עוד דוגמאות והרעיון הוא לספר באופן קומי את האירועים אך בצורה שעדיין מתאימה למה שקרה.

מטרת המשחק למעשה תהיה לנסות להחזיר את האביר לתקופת הזמן שלו, כמובן שבדרך יהיו תקלות(אנשים שיחסמו את הדרך, מציאת מדען שיעזור לנו ועוד אפשרויות).

**המשחקיות:**

כאשר האביר מגיע אל העתיד הוא עדיין עם השריון שלו, מה שהופך אותו לאיטי וכבד כאשר הוא נלחם באחרים אשר נמצאים ללא שריון אך מצד שני נותן לו יתרון של יותר הגנה.

לאחר הצעת מרל, האביר יכול גם להוריד את השריון שלו ולהלחם בלעדיו, דבר זה יגרום להגנה שלו להחלש מאוד אבל הוא יוכל לזוז בצורה יותר קלה ומהירה.

למעשה המשחק יהיה 2D top down שבו יוכל השחקן להחליף בין 2 סגנונות לחימה:

1. האביר עם השריון שלו וביחד עם חרב גדולה ומגן, סגנון זה יהיה איטי וכבד אך הוא יהיה הרבה יותר חזק ועם כמות חיים גדולה.
2. האביר ללא השריון שלו ביחד עם סכין(או חרב קצרה). סגנון זה יהיה מהיר ויוכל לבצע dodge במהלך הלחימה(כנראה עם גלגול) אך המתקפה שלו תהיה חלשה יותר וגם יהיה לו פחות חיים מכיוון שנלחם ללא הגנה.

במהלך המשחק יוכל השחקן להחליף בין 2 הסגנונות הללו ולבחור כיצד הוא רוצה לשחק.

ייתכן שנוסיף מכניקה של שדרוג עבור האביר(לשדרג את כמות החיים ואת כמות העוצמה שלו ואוליי גם אפשרות להוסיף יכולות/נשקים במהלך המשחק).